**I. NYELVTAN**

**1. Az északi számi esetrendszer**

Az északi számiban hét eset használatos egyes és többes számban. Az egyes esetek toldalékai tőtípusok alapján a következőek:

**1.1. Magánhangzós- és összevont tövek esetén**

|  |  |  |  |
| --- | --- | --- | --- |
|  |  | Sg | Pl |
| Nominativus | alanyeset | ***-Ø*** | ***-t*** |
| Accusativus/Genitivus [[1]](#footnote-1)\* | birtokos eset/tárgyeset | ***-Ø*** | ***-id*** |
| Illativus | belső helyhatározó eset, *hová?* kérdésre | ***-i*** | ***-ide*** |
| Locativus | belső helyhatározó eset, *hol?* kérdésre  belső helyhatározó eset*, honnan?* kérdésre  külső helyhatározó eset, *hol?* kérdésre  külső helyhatározó eset *honnan?* kérdésre | ***-s*** | ***-in*** |
| Comitativus | társhatározó eset | ***-in*** | ***-iguin*** |
| Essivus | állapothatározó eset | ***-n*** | |

**1.2. Mássalhangzós tövek esetén**

|  |  |  |  |
| --- | --- | --- | --- |
|  |  | **Sg** | **Pl** |
| Nominativus | alanyeset | ***-Ø*** | ***-at*** |
| Accusativus/Genitivus | birtokos eset/tárgyeset | ***-a*** | ***-iid*** |
| Illativus | belső helyhatározó eset, hová? kérdésre | ***-ii*** | ***-iidda*** |
| Locativus | belső helyhatározó eset, *hol?* kérdésre  belső helyhatározó eset, *honnan?* kérdésre  külső helyhatározó eset, *hol?* kérdésre  külső helyhatározó eset *honnan?* kérdésre | ***-is*** | ***-iin*** |
| Comitativus | társhatározó eset | ***-iin*** | ***-iiguin*** |
| Essivus | állapothatározó eset | ***-in*** | |

**2. A névszói esetek funkciói**

**2. 1. Nominativus**

**Funkciója:**

**a)** a mondat alanya

|  |  |
| --- | --- |
| *Mu* ***namma*** *lea Máhtte.* | ’A nevem Mátyás.’ |
| ***Eadni*** *bargá gávppis.* | ’Anyukám boltban dolgozik.’ |
| *Mus leat ođđa* ***sabehat****.* (Pl) | ’Új síléceim vannak.’ |

**b)** a mondat predikátuma

|  |  |
| --- | --- |
| *Mu namma lea* ***Máhtte****.* | ’A nevem Máté.’ |
| *Biret lea* ***oahpaheaddji****.* | ’Biret tanár.’ |
| *Sii leat* ***mánát****.* (Pl) | ’Ők gyerekek.’ |

**2.2. Accusativus**

**Funkciója:**

**a)** a tárgy kifejezése

|  |  |
| --- | --- |
| *Mun oasttán* ***láibbi****.* [< *láibi*] | ’Kenyeret veszek.’ |
| *Son čallá* ***divtta****.* [< *dikta*] | ’Ír egy verset.’ |
| *Oahppit lohket ollu* ***girjjiid****.* [< *girjjit* (Pl)] | ’A diákok sok könyvet olvasnak.’ |

**b)** időhossz kifejezése (vö. angol *for*)

|  |  |
| --- | --- |
| *Mun ledjen doppe* ***vahku****.* [< *vahkku*] | ’Egy hétig voltam ott.’ |
| *Elle orui Suomas* ***jagi****.* [< *jahki*] | ’Elle egy évig élt Finnországban.’ |

**c)** üdvözlési formákban, felkiáltásokban

|  |  |
| --- | --- |
| *Buorre* ***beaivvi****!* [< *beaivi*] | ’Jó napot!’ |
| *Vuoi dán* ***dálkki****!* [< *dálki*] | ’Ó, micsoda szörnyű nap!’ [= Ó, ezt az időt!] |

**2.3. Genitivus**

**Funkciója:**

**a)** birtokviszony kifejezése

|  |  |
| --- | --- |
| ***Beatnaga*** *namma lea Čáhppe.* [< *beana*] | ’A kutya neve Čáhppe.’ |
| *Helsset lea* ***Suoma*** *oaivegávpot.* [< *Suopma*] | ’Helsinki Finnország fővárosa.’ |
| ***Studeanttaid*** *sihkkelat leat olgun.* [< *studeanttat* (Pl)] | ’A diákok biciklijei odakint vannak.’ |

**b)** prepozíciók (elöljárószók) és posztpozíciók (névutók) vonzataként

|  |  |
| --- | --- |
| *Filbma čájehuvvo miehtá* ***Sámi***. [< *Sápmi*] | ’A film Lappföldről szól.’ |
| *Máret orru* ***vánhemiid*** *luhtte.* [< *vánhemat* (Pl)] | ’Máret a szüleinél lakik.’ |

**c)** non-finit ige szubjektumaként

|  |  |
| --- | --- |
| ***Áhči*** *vuoššan gáffe lea buoremus.* [< *áhčči*] | ’Az apa főzte kávé a legfinomabb.’ |
| *Son ođii* ***Máhte*** *humadettin.* [< *Máhtte*] | ’Aludt, miközben Máté aludt.’ |

**d)** összetett szavak előtagjában

|  |  |
| --- | --- |
| ***bohcco****biergu* [< *boazu*] | ’rénszarvashús’ |
| ***eatni****giella* [< *eadni*] | ’anyanyelv’ |
| ***mánáid****gárdi* [< *mánnát* (Pl)] | ’óvoda [tkp. gyerekek + kert vö. ném. *Kindergarten*]’ |

**e)** *mint* kötőszó nélküli összehasonlításban

|  |  |
| --- | --- |
| *Biila lea* ***skohtera*** *ođđaseabbo.* [< *boazu*] | ’A kocsi újabb, mint a snowmobil [tkp. újabb a snowmobilnál].’ |
| *Geasit dáppe leat* ***dálvviid*** *ollu liegaseappot.*  [< *dálvit* (Pl)] | A nyarak itt melegebbek, mint a telek [tkp. melegebbek a teleknél]. |

**f)** többes genitivus ugyanazon kategóriába tartozó csoport egy tagjának megnevezésére

|  |  |
| --- | --- |
| *Mii* ***mašiinaid*** *dát lea?* [< *mašiinat* (Pl)] | ’Melyik gép ez?’ |
| *Mii* ***láibbiid*** *dát lea?* [< *láibbit* (Pl)] | ’Melyik szendvics/kenyér ez?’ |

**2.4. Illativus**

**Funkció:**

**a)** *hová?* kérdésre felelő helyhatározó

|  |  |
| --- | --- |
| *Mánná viegai* ***gávpái****.* [< *gávpi*] | ’A gyerek elszaladt a boltba.’ |
| *Mun manan* ***Guovdageaidnui*** *ihttin.* [ < *Guovdageaidnu*] | ’Holnap Kautokeinoba megyek.’ |

**b)** elvont mozgás esetén

|  |  |
| --- | --- |
| *Mun liikon mannat* ***feasttaide****.* [< *feasttat* (Pl)] | ’Szeretek bulikba járni.’ |
| *Goas don vuolggát* ***lupmui****?* [< *luopmu*] | ’Mikor mész szabadságra?’ |

**c)** dativus kifejezésére (vö. angol *for, to*)

|  |  |
| --- | --- |
| *Mun adden* ***beatnagii*** *dávtti.* [< *beana*] | ’Adtam egy csontot a kutyának.’ |
| *Elle osttii girjji iežas* ***oambeallái.*** [< *oambealli*] | ’Elle vett egy könyvet az unokatestvérének.’ |

**d)** cél kifejezésére

|  |  |
| --- | --- |
| *Mun mannen gávpái* ***mielkái****.* [< *mielki*] | Elmentem a boltba tejért.’ |

**e)** idő kifejezése

|  |  |
| --- | --- |
| *Ánne boahtá deike golmma* ***vahkkui****.* [< *vahkku*] | ’Ánne ide jön három hétre.’ |
| *Mun ledjen doppe* ***bearjadahkii****.* [< *bearjadat*] | ’Ott voltam péntekig.’ |

**f)** kötelező igevonzat

***liikot*** ’szeret’, *oahpásmuvvat* ’megismer’, ***gullat*** ’tartozik vhová’, ***bidjat***’tesz, fog, vesz’, ***guođđit*** ’hagy (vmit vhová)’, ***báhcit*** ’marad’, ***hukset*** ’épít (vmit vhol)’, ***álgit***’kezdődik’, ***láhppit*** ’elhagy (vmit vhol)’, ***vajálduhttit/vajáldahttit*** ’elfelejt’.

|  |  |
| --- | --- |
| *Mun álggán ođđa* ***bargui****.* [< *bargu*] | ’Új munkát kezdek.’ |
| *Joavnna fertii báhcit* ***Ruŧŧii****.* [< *Ruoŧŧa*] | ’Johannának Svédországban kell maradnia.’ |

**g)** nyelvekkel kapcsolatos kifejezésekben

|  |  |
| --- | --- |
| *Dat lea čállojuvvon* ***sámegillii****.* [< *sámegiella*] | ’Számi nyelven íródott.’ |
| *Su blogga lea* ***dárogillii****.* [< *dárogiella*] | ’A blogja norvégul van.’ |

**2.5. Locativus**

**Funkció:**

**a)** *hol?* kérdésre felelő helyhatározó eset (belső: *-ban/-ben*, külső: -*on/-en/-ön*)

|  |  |
| --- | --- |
| *Turisttat leat* ***Našunálateáhteris***. [< *Našunálateáhter*] | ’A turisták a Nemzeti Színházban vannak.’ |
| *Bussá čohkká* ***stuolus***. [< *stuollu*] | ’A macska a széken ül.’ |

**b)** *honnan?* kérdésre felelő helyhatározó eset (belső: *-ból/-ből*; külső: *-ról/-ről*)

|  |  |
| --- | --- |
| *Iŋgá boahtá* ***Suomas****.* [< *Suopma*] | ’Iŋgá Finnországból jön.’ |
| *Bussá njuilke* ***stuolus*** *láhttái*. [< *stuollu*] | ’A macska leugrik a székről a földre.’ |

**c)** elvont helyhatározó

|  |  |
| --- | --- |
| *Ii oktage jápmán* ***bárttis****.* [< *bárti*] | ’Senki nem halt meg balesetben.’ |
| *So bođii ruovttoluotta l****uomus****.* [< *luopmu*] | ’Haza jött a szabadságról.’ |

**d)** birtoklás (habeo-szerkezetben)

|  |  |
| --- | --- |
| ***Nieiddas*** *lea ođđa irgi.* [< *nieida*] | ’A lánynak új barátja van.’ |

**e)** időtartam, időpont kifejezése

|  |  |
| --- | --- |
| *Son logai olles girjji guovtti* ***beaivvis****.* [< *beaivi*] | Elolvasta a könyvet két nap alatt. |
| *Gursa bistá mánnodagas* ***bearjadahkii****.* [< *bearjadat*] | Az óra hétfőtől péntekig tart. |

**f)** igék kötelező vonzata

***fitnat*** ’elmegy (és visszajön)’***, heaitit*** ’megáll’, ***jearrat*** ’kérdez’, ***beroštit*** ’érdeklődik vmi iránt’

|  |  |
| --- | --- |
| *Heaitte* ***čierrumis****!* [< *čierrun*] | ’Hagyd abba a sírást! |
| *Mun in beroštan* ***skuvllas****.* [< *skuvla*] | ’Nem érdekel az iskola.’ |

**g)** az anyag, amiből valami készül

|  |  |
| --- | --- |
| *Beavdi lea ráhkaduvvon* ***muoras****.* [< *muorra*] | ’Az asztal fából készült.’ |

**h)** idiómákban

|  |  |
| --- | --- |
| *Mu* ***mielas*** *dat lea hui buorre.* [< *miella*] | ’Szerintem, az nagyon jó.’ |

**2.6. Comitativus**

**Funkció:**

**a)** társhatározó

|  |  |
| --- | --- |
| *Mun human* ***Elliin****.* [< *Elle*] | ’Ellel beszélek.’ |
| *Máhtte orru iežas* ***vánhemiiguin****.* [< *vánhemat* (Pl)] | ’Máté a szüleivel él.’ |

**b)** eszközhatározó

|  |  |
| --- | --- |
| *Mun in liiko čállit* ***beannain****.* [< *beanna*] | ’Nem szeretek tollal írni.’ |
| Son lávlu čáppa **jienain**. [< *jietna*] | ’Szép hangon [tkp. hanggal] érdekel.’ |

**c)** kötelező igevonzat

***biehkut*** ’panaszkodik’, ***riidalit*** ’vitatkozik’

|  |  |
| --- | --- |
| *Eadni biehku* ***oaivebákčasiin****.* [< *oaivebávččas*] | ’Anya fejfájásra panaszkodik.’ |
| *Mun riidalin* ***oappáin*** *ikte.* [< *oabbá*] | ’Vitatkoztam tegnap a húgommal.’ |

**2.7. Essivus**

**Funkció:**

**a)** állapot, mód kifejezése

|  |  |
| --- | --- |
| *Heaika bargá* ***oahpaheaddjin*** *Álaheajus.* [< *oahpaheaddji*] | ’Heaika tanárként dolgozik Altában.’ |
| *Son vulggii ruoktot* ***buohccin****.* [< *buohcci*] | ’Betegen ment haza.’ |

**b)** ***šaddat*** ’ válik vmivé’ ige mellett

|  |  |
| --- | --- |
| *Son šattai* ***noaidin****.* [< *noaidi*] | ’Sámánná vált.’ |

1. \* Alakilag egybe esik a két eset, ezért nem is szokás külön választani őket, Genitivus/Accusativus-ról szokás beszélni. [↑](#footnote-ref-1)